
VARSTVO KROMPIRJA PRED BOLEZNIMI
Večina poznih sort krompirja je v fazah rasti gomoljev, pri zgodnjih sortah krompirja so kmetje začeli s spravilom pridelka.
Za škropljenje krompirišč, kjer imamo okužbe s krompirjevo plesnijo (Phytophthora infestans de Bary) priporočamo uporabo fungicidov s sistemičnim ali s polsistemičnim ali s translaminarnim delovanjem: Acrobat MZ WG** (zaloge v uporabi do 4.1.2022), Banjo forte, Carial flex, Electis 75 WG (zaloge v uporabi do 4.1.2022), Equation pro, Forum MZ** (zaloge v uporabi do 12.9.2022), Gett** (zaloge v uporabi do 4.1.2022), Infinito (priporočamo za zaključna škropljenja), Moximate plus (zaloge v uporabi do 4.1.2022), Moximate 725 WG (zaloge v uporabi do 4.1.2022), Moximate 725 WP (zaloge v uporabi do 4.1.2022), Nautile DG (zaloge v uporabi do 4.1.2022), Nautile WP (zaloge v uporabi do 4.1.2022), Orvego, Pergado MZ** (zaloge v uporabi do 4.1.2022), Profilux (zaloge v uporabi do 4.1.2022), Reboot, Revus, Revus top**, *Ridomil gold MZ Pepite (zaloge v uporabi do 4.1.2022), Sacron 45 DG (z obveznim dodatkom kontaktnega fungicida), Tanos 50 WG, Valis M (zaloge v uporabi do 4.1.2022).
V še neokuženih krompiriščih imamo na voljo poleg zgoraj naštetih tudi uporabo kontaktnih fungicidov: Avtar 75 NT** (zaloge v uporabi do 4.1.2022), Dithane DG neotec** (zaloge v uporabi do 4.1.2022), Dithane M-45** (zaloge v uporabi do 4.1.2022), Enervin, Frowncide, Manfil 75 WG (zaloge v uporabi do 4.1.2022), Manfil 80 WP (zaloge v uporabi do 4.1.2022), Manfil plus 75 WG** (zaloge v uporabi do 4.1.2022), Mankoz 75 WG** (zaloge v uporabi do 31.7.2021), Penncozeb 75 DG (zaloge v uporabi do 4.1.2022), Pinozeb M-45 (zaloge v uporabi do 4.1.2022), Polyram DF, Ranman top in bakreni pripravki. 
Fungicide na osnovi bakra priporočamo v ekološki pridelavi vso rastno dobo, v integrirani pridelavi pa ob koncu vegetacije ali kot dodatek (1kg/ha) do konca julija fungicidom na osnovi mankozeba, metirama, ali fungicidom Acrobat MZ WG**, Forum MZ** in Electis 75 WG.
Fungicidi označeni z dvema zvezdicama za imenom (FFS**) so registrirani za zatiranje črne listne pegavosti krompirja (Alternaria solani)  in krompirjeve plesni. V času pogostih padavin morate biti pozorni na izpiranje kontaktnih fungicidov! 
Za zatiranje črne listne pegavosti v krompirju lahko uporabite tudi fungicide s sistemičnim polsistemičnim ali translaminarnim delovanjem: Chamane, Difcor 250 EC, Mavita 250 EC, Mirador 250 SC, Ortiva, Score 250 EC, Sercadis plus, Tazer 250 SC, Zaftra AZT 250 SC, Zignal super**. 
Za fungicid označen z zvezdico tudi pred imenom *FFS (*Ridomil gold MZ Pepite) velja omejitev uporabe na najožjih vodovarstvenih območjih (VVO1), pri pridelovalcih v izbranih KOPOP ukrepih!!!
Opozarjamo na menjavanje pripravkov in dosledno upoštevanje karenc!
SUŠENJE (DESIKACIJA) KROMPIRJEVKE PRED IZKOPOM KROMPIRJA
Najmanj dva tedna pred predvidenim izkopom lahko opravite desikacijo - krompirjevko lahko poškropite s herbicidi: Reglone 200 SL (a.s. dikvat), ki ima Dovoljenje za nujne primere v zvezi z varstvom rastlin, dovoljena uporaba od 1.6.2021 do 28.9.2021, ali s herbicidom Beloukha (a.s. pelargonska kislina). 
[bookmark: _GoBack]Herbicid Reglone 200 SL se uporablja kot kontaktni neselektivni herbicid na semenskem in jedilnem krompirju za sušenje (desikacijo) krompirjevke. Sredstvo deluje na zelene dele rastlin krompirja in že v nekaj dneh posuši krompirjevko. Reglone 200 SL se za sušenje krompirjevke jedilnega krompirja uporablja v odmerku 2,5 L/ha (25 ml na 100 m2), za sušenje krompirjevke semenskega krompirja v odmerku 4 L/ha (40 ml na 100 m2), vedno ob porabi vode 300-400 L/ha, odvisno od bujnosti krompirjevke. Desikacijo z Reglonom 200 SL je potrebno opraviti v jasnem, suhem in ne prevročem vremenu. Tla ne smejo biti zasičena z vlago! 
OPOZORILA: S sredstvom Reglone 200 SL se lahko na istem zemljišču tretira največ enkrat v eni rastni sezoni. Tretiranje se lahko izvaja le s traktorji z zaprto kabino. Pri tretiranju je obvezna uporaba šob za 50 % zmanjšanje zanosa. Karenca za krompir je 10 dni. Delovna karenca: Vstop na tretirano površino je prepovedan 24 ur po tretiranju. Nezaščitene osebe nimajo vstopa na škropljeno območje najmanj 3 dni! Obvezno je vodenje evidence uporabe FFS!
Beloukha se v krompirju uporablja za sušenje krompirjevke v odmerku 16 L/ha, priporočena poraba vode je 200-400 L/ha. Krompirjevko se tretira, ko imajo gomolji želeno debelino oziroma najpozneje 14 dni pred izkopom krompirja. S sredstvom se lahko tretira največ dvakrat v eni rastni sezoni v razmiku 5-7 dni. Krompirjevko se 1 dan pred uporabo sredstva Beloukha zmulči na višino 15-20 cm. Predhodno mulčenje je potrebno, da aktivna snov (pelargonska kislina) lažje prodre v listno maso. Uporaba sredstva v krompirju omogoči enakomernejše dozorevanje pridelka, lažje ločevanje cime od gomoljev, olajšan strojni izkop in manj umazan pridelek. Kožica gomoljev je čvrstejša, kar pomeni manj poškodb med izkopom in manj okužb gomoljev s krompirjevo plesnijo. Karenca za Beloukho za krompir je zagotovljena s časom uporabe!
Pred uporabo navedenih FFS pozorno preberite priložena navodila za uporabo in opravite desikacijo v skladu s predpisanimi navodili!
Na krompiriščih, kjer krompirjevko mehansko kosite, le to čim prej po košnji odstranite z njiv in počakajte z izkopom vsaj 14 dni, da kožica na krompirjevih gomoljih pred spravilom postane bolj čvrsta. 

